O **turquesa** é a cor azul verdosa semiclara, de aspecto brillante, céreo. Denomínase tamén azul turquesa. Ten como referencia de orixe a coloración da xema homónima.

Esta cor está comprendida nos acervos iconolingüísticos tradicionais das culturas asiática, europea, norteamericana e mesoamericana.

O turquesa é unha cor estándar, é dicir, que debido ao seu uso popular inclúese en catálogos e inventarios cromáticos; mais non conta cunha definición exacta, polo que presenta variacións, sendo, na práctica unha familia de cores parecidas entre si, aturquesadas.

Coordenadas aproximadas da cor
------------------------------

|  |  |
| --- | --- |
| **Triplete hexadecimal** | `#40E0D0` |
| **RGB** (r, g, b) | (64, 224, 208) |
| **CMYK** (c, m, y, k) | (71, 0, 7, 12) |
| **HSV** (h, s, v) | (174°, 71 %, 88 %) |

A pedra turquesa é un mineral composto basicamente de fosfato de aluminio e cobre.

Outras cores turquesa ou aturquesadas|  |   |   |
| --- | --- | --- |
| HTML | #3CB3B6 | #26AFA6 |
| CMYK | (60, 0, 27, 0) | (65, 0, 36, 0) |
| RGB | (60, 179, 182) | (38, 175, 166) |
| HSV | (181°, 67 %, 71 %) | (176°, 78 %, 69 %) |
| Referencia |  |  |

Usos
----

### Antigas culturas mesoamericanas

Ornamento mexica (azteca) en forma de serpente bicéfala, cuberto de mosaico de turquesa. México, séculos XV a XVI d.C.
A turquesa, como xema, era moi apreciada en tempos antigos en norte e Centroamérica, sendo obxecto dun activo comercio entre diferentes pobos. Na área de influencia do náhuatl —idioma capaz de complexas metáforas e posuidor dun amplo vocabulario cromático que inclúe a cor turquesa—, o conxunto das coloracións verdeazuladas asociábase simbolicamente coa auga e a vexetación, que se entendían como elementos indispensables para a vida. Algúns materiais preciosos con esta coloración, como a turquesa, o xade e as plumas de quetzal, representaban metaforicamente a auga e a vexetación, e tamén o facían as cores destes materiais.

Así mesmo, un texto náhuatl di que a casa do deus Quetzalcóatl ten «traveseiros de cor turquesa», suxerindo que a cor, e non só a pedra homónima, tiña un valor simbólico asociado coa nobreza e co divino.

### Moda

Ford *Fairlane Crown Victoria* de 1956, mostrando unha combinación de turquesa —daquelas en voga— e branco.
A cor turquesa está suxeita aos vaivéns da moda. Foi particularmente popular nos anos 1950.

### Turquesa pictórico

O turquesa que se adoita ver na pinturas artísticas é tipicamente diferente do anterior. A súa coloración responde á do pigmento empregado nas pinturas comercializadas como de cor **azul turquesa**, **turquesa** ou **bleu turquoise**: ftalocianina de cobre bromada. Unha mostra aproximada desta cor:

 
A similitude deste turquesa pictórica coa cor da turquesa natural faise evidente ao aclarar a pintura con branco, como se ve abaixo.


Azul turquesa aclarado|  |   |
| --- | --- |
| HTML | #00969F |
| CMYK | (80, 10, 35, 0) |
| RGB | (0, 150, 159) |
| HSV | (183°, 100 %, 62 %) |
| Referencia |  |

### Cores HTML

As cores HTML establecidas por protocolos informáticos para o seu uso en páxinas web inclúen catro tonalidades chamadas *turquoise* (turquesa):


|  |  |  |  |  |
| --- | --- | --- | --- | --- |
|  | *Pale turquoise* | *Turquoise* | *Dark turquoise* | *Medium turquoise* |
| HTML | #AFEEEE | #40E0D0 | #00DED1 | #48D1CC |
| RGB | (175, 238, 238) | (64, 224, 208) | (0, 222, 209) | (72, 209, 204) |
| HSV | (180°, 26 %, 93 %) | (174°, 71 %, 88 %) | (176°, 100 %, 87 %) | (178°, 66 %, 82 %) |
| Protocolo | X11 | X11 | X11 | X11 |

Notas
-----

1. 1 2 3 4 5 6 7  Gallego, Rosa; Sanz, Juan Carlos (2005). H. Blume, ed. *Guía de coloraciones*. Madrid. ISBN 84-89840-31-8.
2. ↑  Dehouve, Danièle (2003). "Nombrar los colores en náhuatl (siglos XVI–XX)". En Universidad Autónoma de México. *El color en el arte mexicano* (PDF). México, D.F. pp. 65–66. ISBN 970-32-0455-4.
3. ↑  Ferrer, Eulalio (2000). UNAM, Instituto de Investigaciones Históricas, ed. "El color entre los pueblos nahuas" (PDF). *Estudios de Cultura Náhuatl* (México, D.F.) (31): 220. ISSN 0071-1675. Consultado o 21 de maio de 2012.

Véxase tamén
------------

### Outros artigos

* Ciano
* Azul
* Lista de cores

  


|  |  |
| --- | --- |
| Control de autoridades | 
* Wd: Q5960345
* AAT: 300129836
* BNCF: 71261
* GEC: 0148914
* LCCN: sh2004009978

 |